זדז'יסלב יאשינסקי

זדז'יסלב יאשינסקי בפולנית: Zdzisław Jasiński   18 בינואר 1863 - 18 בנובמבר 1932) היה צייר ושרטט פולני. ציוריו הראשונים היו בסגנון אקדמי, אך יצירותיו המוכרות המאוחרות יותר אימפרסיוניסטיות.

ביוגרפיה 
הוא נולד בוורשה (באימפריה הרוסית). אביו היה בעל עסק לקישוטים והיה חבר בגילדת הציירים. אחיו הצעיר, יוזף (1876–1954), הפך לפסל. 

הוא החל את לימודיו אצל וויצ'ך גרסון בבית הספר לציור בוורשה. לאחר שסיים שם, עבר לקרקוב, שם למד באקדמיה לאמנויות יפות אצל לאופולד לופלר ופלוריאן סינק. הודות למלגה מטעם"החברה לעידוד האמנויות היפות" הוא הצליח ללמוד באקדמיה לאמנויות יפות, במינכן, שם היה תלמידם של אוטו זייץ ואלכסנדר פון וגנר. .

ב-1891 הוא קיבל מדליית זהב על ציורו "האם החולה" בתערוכה גדולה בברלין. שנתיים לאחר מכן, הוא זכה במדליה בתערוכת קולומביה העולמית.

לאחר 1893 התגורר בוורשה. מ-1896 עד 1897, הוא צייר ציורי קיר בסנט פטרסבורג ומוסקבה. הוא גם עשה ציורי קיר בקתדרלה בוולוצלב ובקולג' בקאליש. בשנת 1897, הוא בילה זמן מה ברומא, ויצר ציורי תקרה. ארבע שנים לאחר מכן, הוא צייר את הסצנה על תקרת אולם הקונצרטים של הפילהרמונית של ורשה, שנהרסה בהפצצה גרמנית ב-1939.

ב-1904 עבר לאחוזה ליד פז'ילק. עם זאת, הוא חזר לוורשה ב-1910 ובנה בית עירוני. זמן קצר לאחר מכן, הוא צייר פרסקו של יוחנן האוונגליסט הקדוש בכנסיית סנט ברברה הסמוכה, שנהרסה במהלך מלחמת העולם השנייה. ב-1921 היה אחד ממייסדי קבוצת "פרו ארטה", שהתנגדה למגמות המופשטות של האמנות המודרנית.

יאשינסקי מת ב-18 בנובמבר 1932 בוורשה.

גלריה

קישורים חיצוניים

הערות שוליים 

ציירים פולנים
ילידי 1863
נפטרים ב-1932